அறஞ்செய விரும்பு என்று கூறியதுணையானே மனத்தின்கணின்ற மாசெல்லாம் புறப்பட்டு மீண்டும் உட்புகா என்பதை உணர்த்திற்றென்க. வல்லினம் குறைந்து நிற்ப யாப்புறுத்தது என்னையெனின், அறஞ்செய்ய விரும்புங்கால் முன்னர் இன்சொல் இன்றியமையாதது ஆகலின், அதனைக் குறித்தது. இன்சொலால் ஈத்தளிக்க வல்லாற்குத் தன்சொலால் தான்கண் டனைத்திவ் வுலகு. அரசர்க்குரிய எழுத்து மிகுதிபடக் கூறியதென்னெனின், அறஞ்செய்தல் பெரும்பாலும் அரையன்மாட்டு நிற்ப அவன் வாயிலாக எலலார்க்கும் பயன்படுதலின் அதுநோக்கி அங்ஙனங் கூறினாராக.  அந்தணர் நூற்கு மறத்திற்கு மாதியாய்  நின்றது மன்னவன் கோல். ஆபயன் குன்று மறுதொழிலோர் நூன்மறப்பர் காவலன் காவா னெனின்.